20060316

Acord

sub forma unui schimb de scrisori între Comunitatea Europeană și Regatul Thailandei în conformitate cu articolul XXIV alineatul (6) și articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului de aderare la Uniunea Europeană

A. Scrisoare din partea Comunității Europene

Bangkok, 16 martie 2006

Stimate domn,

Ca urmare a inițierii negocierilor dintre Comunitatea Europeană (denumită în continuare "CE") și Regatul Thailandei (denumit în continuare "Thailanda") în conformitate cu articolul XXIV alineatul (6) și articolul XXVIII din GATT 1994, în vederea modificării concesiilor prevăzute în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului lor de aderare la CE, CE și Thailanda au convenit de comun acord asupra celor de mai jos în vederea încheierii negocierilor inițiate ca urmare a notificării transmise de CE către OMC la 19 ianuarie 2004, în conformitate cu articolul XXIV alineatul (6) din GATT 1994.

CE este de acord să încorporeze în lista sa de angajamente pentru teritoriul vamal al CE-25 concesiile prevăzute în lista sa anterioară pentru CE-15.

De asemenea, CE este de acord să încorporeze în lista sa de angajamente pentru CE 25 concesiile prevăzute în anexa la prezentul acord.

Thailanda acceptă elementele de bază ale abordării alese de CE pentru ajustarea obligațiilor CE-15 și ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace ca urmare a recentei extinderi a CE: calcularea pe o bază netă a angajamentelor la export, calcularea pe o bază netă a contingentelor tarifare și cumularea angajamentelor privind ajutoarele naționale.

Prezentul acord intră în vigoare la data la care CE și Thailanda vor fi efectuat schimbul de scrisori pentru încheierea acordului, după examinarea de către părți în conformitate cu propriile proceduri. CE va depune toate eforturile pentru a adopta dispozițiile adecvate de punere în aplicare înainte de 1 ianuarie 2006 și cel târziu la 1 iulie 2006.

Vă rog să acceptați, stimate domn, expresia înaltei mele considerații.

+++++ TIFF +++++

În numele Comunității Europene

20060316

ANEXĂ

16042070: nou contingent tarifar anual de 2558 de tone, din care 1816 tone sunt alocate Thailandei, restul contingentului fiind aplicat erga omnes, la o rată de contingentare de 0 % și o rată în afara contingentului de 24 %.

16042050: nou contingent tarifar anual de 2275 de tone, din care 1410 tone sunt alocate Thailandei, restul contingentului fiind aplicat erga omnes, la o rată de contingentare de 0 % și o rată în afara contingentului de 25 %.

100610 (orez nedecorticat): nou contingent tarifar anual (erga omnes) de 7 tone, la o rată de contingentare de 15 %.

100620 (orez decorticat): nou contingent tarifar anual (erga omnes) de 1634 de tone, la o rată de contingentare de 15 %.

100630 (orez semialbit sau albit): creștere a contingentului tarifar anual cu 25516 tone (erga omnes) în actualul contingent CE-15, la o rată de contingentare de 0 %.

Alocare națională de 1200 de tone pentru Thailanda care urmează a fi încorporată în actualul contingent CE 15 pentru orezul albit sau semialbit, la o rată de contingentare de 0 %.

100640 (orez sub formă de spărturi): nou contingent tarifar anual de 31788 de tone (erga omnes) în actualul contingent CE 15, rată de contingentare de 0 %.

B. Scrisoare din partea Regatului Thailandei

Bangkok, 16 martie 2006

Stimate domn,

Cu privire la scrisoarea dumneavoastră având textul următor:

"Ca urmare a inițierii negocierilor dintre Comunitatea Europeană (denumită în continuare "CE") și Regatul Thailandei (denumit în continuare "Thailanda") în conformitate cu articolul XXIV alineatul (6) și articolul XXVIII din GATT 1994, în vederea modificării concesiilor prevăzute în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului lor de aderare la CE, CE și Thailanda au convenit de comun acord asupra celor de mai jos în vederea încheierii negocierilor inițiate ca urmare a notificării transmise de CE către OMC la 19 ianuarie 2004, în conformitate cu articolul XXIV alineatul (6) din GATT 1994.

CE este de acord să încorporeze în lista sa de angajamente pentru teritoriul vamal al CE-25 concesiile prevăzute în lista sa anterioară pentru CE-15.

De asemenea, CE este de acord să încorporeze în lista sa de angajamente pentru CE-25 concesiile prevăzute în anexa la prezentul acord.

Thailanda acceptă elementele de bază ale abordării alese de CE pentru ajustarea obligațiilor CE-15 și ale Republicii Cehe, ale Republicii Estonia, ale Republicii Cipru, ale Republicii Letonia, ale Republicii Lituania, ale Republicii Ungare, ale Republicii Malta, ale Republicii Polone, ale Republicii Slovenia și ale Republicii Slovace ca urmare a recentei extinderi a CE: calcularea pe o bază netă a angajamentelor la export, calcularea pe o bază netă a contingentelor tarifare și cumularea angajamentelor privind ajutoarele naționale.

Prezentul acord va intra în vigoare la data la care CE și Thailanda vor fi efectuat schimbul de scrisori pentru încheierea acordului, după examinarea de către părți în conformitate cu propriile proceduri. CE va depune toate eforturile pentru a adopta dispozițiile adecvate de punere în aplicare înainte de 1 ianuarie 2006 și cel târziu la 1 iulie 2006."

Am onoarea de a exprima prin prezenta acordul guvernului meu.

Vă rog să acceptați, stimate domn, expresia înaltei mele considerații.

+++++ TIFF +++++

În numele Regatului Thailandei

--------------------------------------------------